Ohjeen liite 1

Talouspoliittisen ministerivaliokunnan linjaukset 10.4.2012

Talouspoliittisen ministerivaliokunnan kannanoton mukaan hallinnonalojen tulee val-mistella vaikuttavuus- ja tuloksellisuusohjelmansa vuoden 2012 loppuun mennessä. Kukin hallinnonala nimeää 2–3 omaa tai poikkihallinnollista kärkihanketta, joita voi-daan pitää tuloksellisuuden ja vaikuttavuuden sekä toiminnan tavoitteiden kannalta erityisen merkittävinä. Ohjelmia koskeva ohjeistus toimitetaan hallinnonaloille kevät-kaudella 2012.

Vaikuttavuus- ja tuloksellisuusohjelmassa ei aseteta sitovia henkilötyövuosien enim-mäismääriä, mutta valtiovarainministeriö seuraa ohjelman aikana henkilötyövuosien määrää valtionhallinnossa ja raportoi kehityksestä vuosittain talouspoliittiselle minis-terivaliokunnalle. Ratkaisevaa jatkossa on kehysmenettelyssä määritellyn euromää-räisen tavoitteen toteutuminen. Kehyspäätöksen toiminta-menomäärärahalaskennan taustalla on oletus valtionhallinnon henkilöstömäärän vähenemisestä myös meneillään olevalla kehyskaudella.

Ministeriöiden tulee myös toimittaa muutoin kuin suoralla budjettirahoituksella rahoitetuissa toiminnoissa tiedot hallinnonalansa virastojen ja laitosten maksullisen toiminnan euro- ja henkilötyövuosimäärien kehityksestä, toiminnan kannattavuudesta sekä keskeisistä kehittämistoimista, joiden henkilötyövuosimäärän kehitys poikkeaa siitä, mikä on toimintamenomäärärahojen mitoituksessa asetettu aiemmin tavoitteeksi.